Phineas og Ferb

***Phineas og Ferb*** er en amerikansk animert fantasy-komiserie for barn som gikk på Disney Channel fra 2007 til 2015. Serien følger to godhjertede stebrødre fra forstaden på sommerferie. Hver dag går de to guttene i gang med et nytt storslått prosjekt som irriterer deres overvåkende søster Candace. Hun forsøker å ta dem på fersk gjerning. Serien følger en standardisert handling: pågående vitser skjer i hver episode,og B-handlingen handler nesten alltid om «Nebbdyret Perry» som spiller en hemmelig agent som kjemper mot en ond vitenskapsmann ved det tyskklingende navnet Heinz Doofenshmirtz. De to handlingsgangene vikles i hverandre mot slutten og hvor alle spor av guttenes prosjekt blir fjernet før Candace greier å sladre til deres mor. 
## Figurer
* **Phineas Flynn** vet at han får til hva som enn måtte falle ham inn. Noen av idéene hans kan virke litt sprøe – som å bygge en skibakke i bakgården på sommerens aller varmeste dag – men han klarer alltid å få det til. Denne energibunten tenker konstant ut større og bedre måter å gjøre verden litt mer interessant på og mye morsommere. Phineas kan på overflaten virke bekymringsløs, men viser at han bryr seg om sine nærmeste når det trengs.

* **Ferb Fletcher** er en gutt av få ord, men som til gjengjeld er supersmart. Den grønnhårede niåringen er Phineas’ stebror og faste følgesvenn. Når de er sammen blomstrer fantasien, og idéene tar fullstendig av. Ferb er like sprø og skøyeraktig som stebroren sin, men åpner kun munnen for å tilføye en kommentar når situasjonen først byr på det.

* **Candace Flynn** er brødrenes storesøster. Hun blir som oftest rystet av deres grensesprengende prestasjoner, og har derav erklært det som hennes oppgave å avsløre dem for deres mor. Men jo mer Candace prøver, desto mindre finner hun ut – hvilket omsider alltid ender med at alle spor av brødrenes verk har sporløst forsvunnet, innen hun får avslørt dem for deres mor.

* **Linda Flynn** er Phineas og Candaces mor, og Ferbs stemor. Som totalt uviten om Phineas og Ferbs faktiske daglige gjøremål, anser hun Candace som overdramatisk og en smule hysterisk. Hun har en fortid som døgnflueartisten «Lindana», men har siden blitt glemt og lagt det bak seg. Hun spiller forøvrig i en lokal jazzgruppe.

* **Lawrence Fletcher** er Ferbs biologiske far og kommer opprinnelig fra England. Han er ikke av det mest kreative hjørnet, men har en sterk interesse for historiske hendelser, samt eldre kulturer og artifakter.

* **Isabella Garcia-Shapiro** er guttenes nabo og venn, og en råsmart speiderjente. Hun er en typisk jentejente med en romantiske følelser for Phineas. Isabella er høflig og veloppdragen, men alltid klar til å få skitt på hendene for å hjelpe guttene med de gale planene deres.

* **Baljeet Rai** er en indisk gutt som elsker skole og lever for å få gode karakterer. Han er en venn av Phineas og Ferb, og til sin fortvilelse også offeret til bølla Buford.

* **Buford Van Stomm** er den lokale bølla som hele tiden skal plage Baljeet. Han kan virke ganske hjerteløs, men er innerst inne veldig følsom.

* **Irving** er en gutt som har erklært seg selv som Phineas og Ferbs største fan. Han har en tendens til å invitere seg selv, men er forøvrig sjeldent sett.

* **Perry** er et nebbdyr og, for guttene, en helt vanlig, søt kjæledegge. Men Perry har et hemmelig liv som ingen i drabantbyen vet noe om. Straks han forsvinner inn i det hemmelige gjemmestedet sitt, blir Perry «Agent P» – en hemmelig agent som jobber for å redde verden fra den onde Dr. Doofenshmirtz.

* **Dr. Heinz Doofenshmirtz** er et ondt geni fra den lille landsbyen Gimmelshtump som søker herredømme over landsdelen. De innviklede og lite gjennomtenkte planene hans blir alltid forpurret av hans erkenemesis, Agent P.

* **Vanessa Doofenshmirtz** er Heinz’ 16-årige datter og enebarn. Hun bor sammen med moren sin, Charlene, men tilbringer også noen helger med faren. Noen ganger prøver hun og bevise for Charlene at Heinz er ond.

* **Major Monogram** er lederen for en hemmelig spionorganisasjon, hvis oppgave er å holde verdenen trygg fra ondsinnede kriminelle. Som sjef for Agent P gir han oppdrag om å holde et øye med Doofenshmirtz’ handlinger.

* **Carl** er læregutt og jobber i praksis hos Major Monogram. Han tar for seg det tekniske arbeidet på kontoret og står bak kameraet under videosamtalene med Agent P.

## Norsk versjon

* Studio: SDI Media, Sun Studio A/S, Iyuno Norway
* Instruktør: Gaute Boris Skjegstad, Magnus Møller Bakke
* Sanginstruktører: Morten Bergheim, Kim Wifladt, Jon Arne Bjørnstad
* Dialogoversetter: Lars Bjerke, Asbjørn Tveit, Sidsel Bratteli Jacobsen, Morten Rognlid,
* Sangoversetter: Lars Bjerke, Asbjørn Tveit
* Studioprodusent: Svend Christiansen
* Prosjektleder: Fredrikke Borander Holmestrand (S5)
* Kreativt ansvarlig: Kirsten Saabye, Michael Rudolph

### Hovedkarakterer

## Originale stemmer
* Phineas – Vincent Martella
* Ferb – Thomas Sangster
* Candace – Ashley Tisdale
* Linda – Caroline Rhea
* Lawrence – Richard O'Brien
* Isabella, Jenny – Alyson Stoner
* Perry – Dee Bradley Baker
* Doofenshmirtz – Dan Povenmire
* Jeremy – Mitchel Musso
* Stacy – Kelly Hu
* Major Monogram – Jeff Marsh
* Baljeet – Maulik Pancholy
* Buford – Bobby Gaylor
* Vanessa – Olivia Olson

## Liste over episoder med norske titler

Listen er basert på tittelen som blir lest opp i begynnelsen av episoden.

### Sesong 1

## DVD
DVD finbår to Svensk Filmindustri.

## Referanser


## Eksterne lenker
* 
*